കാപ്പുപറന്പില് കാട്ടാനകള്: വ്യാപക കൃഷിനാശം തിരുവിഴാംകുന്ന് : കാപ്പുപറന്പ് കാട്ടാനയിറങ്ങി വ്യാപകമായി കൃഷി നശിപ്പിച്ചു. കഴിഞ്ഞ ദിവസം ഇറങ്ങിയ കാട്ടാനകള് കര്ഷകരുടെ നിരവധി തെങ്ങ്, കവുങ്ങ്, വാഴ തുടങ്ങിയ വിളകളാണ് നശിപ്പിച്ചത്. തോണിക്കര ഉമ്മര്, വളപ്പില് മുഹമ്മദ്, ഹംസപ്പ എന്നിവരുടെ കൃഷികളാണ് നശിപ്പിച്ചത്. തിരുവിഴാംകുന്ന് കന്നുകാലി ഗവേഷണ കേന്ദ്രത്തില് തന്പടിച്ചിട്ടുള്ള കാട്ടാനകളാണ് വെള്ളിയാര്പുഴ കടന്ന് പ്രദേശത്തെത്തിയതെന്ന് നാട്ടുകാര് പറയുന്നു. വനപാലകര് ഇവയെ മലകയറ്റിയാല് രണ്ടു ദിവസത്തിനകം വീണ്ടും ഫാമില് തിരിച്ചെത്തും. ഇപ്പോള് ഫാമില് നിലയുറപ്പിച്ച കാട്ടാനകള് തൊഴിലാളികളെയും ചുറ്റുമുള്ള പ്രദേശവാസികളെയും ഭീതിയിലാക്കിയിരിക്കുകയാണ്.